Egpaar beseer toe hulle hondegeveg wou keerArgieffoto ŉ Egpaar van Kloof in Durban, KwaZulu-Natal, is beseer toe hulle ŉ Amerikaanse veghond (Pitbull) en ŉ Rottweiler uit mekaar wou kry wat besig was om te baklei. “Die man het baie ernstige bytwonde opgedoen en hy was in ŉ ernstige toestand,” het Chris Botha, woordvoerder van Netcare 911, in ŉ verklaring gesê. “Sy vrou het verskeie bytwonde opgedoen, maar sy het behandeling geweier.” Paramedici het die man op die toneel behandel voor hy na ŉ plaaslike hospitaal geneem is. Die voorval het in Edwardrylaan plaasgevind.